8. ΝΟΜΟΣ 3420 της 1/4 Νοεμ. 1927 Περί κυρώσεως συμφωνίας Μ. Βρεττανίας - Ελλάδος περί αμοιβαίας αναγνωρίσεως των πιστοποιητικών καταμετρήσεως της χωρητικότητος των εμπορικών πλοίων. Άρθρον μόνον.-Κυρούται η προσηρτημένη ώδε συμφωνία Ελλάδος - Μ. Βρεττανίας, «περί αμοιβαίας αναγνωρίσεως των πιστοποιητικών καταμετρήσεως της χωρητικότητος των εμπορικών πλοίων», υπογραφείσα εν Λονδίνω τη 30 Νοεμ. 1926. Η Κυβέρνησις της Ελληνικής Δημοκρατίας και η Κυβέρνησις της Αυτού Βρεττανικής Μεγαλειότητος συνεφώνησαν τα εξής: Ως εκ του γεγονότος ότι οι εν Μεγάλη Βρεττανία ισχύοντες ως προς την καταμέτρησιν της εις τόννους χωρητικότητος των εμπορικών πλοίων νόμοι και κανονισμοί συμφωνούσι κατ’ ουσίαν μετά των νόμων και κανονισμών των ισχυόντων εν Ελλάδι, αγγλικά πλοία, εφωδιασμένα δια πιστοποιητικών νηολογήσεως και άλλων εγγράφων εθνικότητος, δεόντως εκδεδομένων υπό των αρμοδίων βρεττανικών Αρχών, θα θεωρώνται υπό των ελληνικών Αρχών, θα θεωρώνται υπό των ελληνικών Αρχών ως έχοντα την χωρητικότητα την αναφερομένην εις τα προμνησθέντα έγγραφα και θ’ απαλλάσσωνται νέας  Σελ. 78 καταμετρήσεως εις οιονδήποτε λιμένα ή τμήμα του ελληνικού εδάφους ή εις περιοχήν υπό την Ελληνικήν κυριαρχίαν, υπό τον όρον ότι αι αυταί ευκολίαι θα παραχωρώνται εις ελληνικά πλοία, εφωδιασμένα δια πιστοποιητικών νηολογήσεως ή άλλων εγγράφων εθνικότητος, δεόντως εκδεδομένων υπό των αρμοδίων ελληνικών Αρχών από της 14ης Ιουλ. 1909 (1ης Ιουλ. 1909 π. ημ.), συμπεριλαμβανομένης, και εντεύθεν και ότι τοιαύτα πλοία θα απαλλάσσωνται νέας καταμετρήσεως εις οιονδήποτε μέρος ευρισκόμενον εντός των κτήσεων της αυτού βρεττανικής Μεγαλειότητος ή υπό την προστασίαν ή τον έλεγχον της Αυτού βρεττανικής Μεγαλειότητος. Έκαστον των συμβαλλομένων Μερών δύναται, προειδοποιούν προς τούτο το έτερον Μέρος δώδεκα μήνας πρότερον, να τερματίση την παρούσαν συμφωνίαν, είτε εξ ολοκλήρου είτε χωριστά, όσον αφορά οιανδήποτε εκ των κατωτέρω αναφερομένων κτήσεων της Αυτού βρεττανικής Μεγαλειότητος, ήτοι τον Καναδάν, την Ομοσπονδιακήν Πολιτείαν της Αυστραλίας, την Νέαν Ζηλανδίαν, την Ένωσιν της Νοτίου Αφρικής, το Ιρλανδικόν Ελεύθερον Κράτος, την Νέαν Γην, ως και το Ινδικόν Κράτος της Αυτού Μεγαλειότητος. Εν περιπτώσει καθ’ ην η συμφωνία ήθελε τερματισθή ως προς οιονδήποτε τοιούτον τμήμα των κτήσεων της Αυτού βρεττανικής Μεγαλειότητος, η συμφωνία δεν θα ισχύη επί βρεττανικών πλοίων νηολογημένων εις το εν λόγω τμήμα. Εις πίστωσιν των ανωτέρω οι υπογεγραμμένοι υπέγραψαν την παρούσαν σύμβασιν και επέθηκαν τας εαυτών σφραγίδας. Εγένετο εις διπλούν εν Λονδίνω την 30 Νοεμ. 1926 (υπογρ.) Κακλαμάνος         (υπογρ.) Τσάμπερλαιν 19.Α.ε.8 Αναγνώριση Ξένων καταμετρήσεων 